תקנון 

תחרות צילום : "תמונת הבית שלי " עיריית כפר סבא

1.       הגדרות:
 
1.1. "עורכת התחרות": "עיריית כפר סבא". 

1.2. "התחרות"- תחרות  צילום נושאת פרסים בשם " תמונת הבית שלי", במסגרתה תבחרנה שלוש תמונות העוסקות בנושא שייכות המתבטאת בסמליות ובמיקום "הבית" ובחיזוק החוסן האישי והקולקטיבי של  תושבי העיר כפר - סבא ואשר תזכנה על ידי הועדה המקצועית שלהלן בניקוד הגבוה ביותר, בהתאמה לקריטריונים המפורטים בהמשך.

1.3. "הועדה המקצועית" – ועדה מקצועית  מטעם עיריית כפר סבא שבין חבריה יהיה  אנשי מקצוע מתחום הדוברות והפרסום.

1.4. "משתתפים" – קהל המשתתפים בתחרות מגיל 6 ומעלה ולפי שלוש קטגוריות גיל :  
( 6-12), (12-18), (18 ומעלה), אשר ישלחו תמונה, כמפורט מטה,  באמצעות הטופס

            ההשתתפות בתחרות אסורה על עובדי עיריית כפר- סבא ובני משפחתם מדרגה ראשונה.

1.5. תקופת התחרות : התחרות תחל  ביום 27/10/26 ותסתיים ביום   10.11.26 בשעה  23:00.  הכרזה על התמונות הזוכות תתקיים ביום 19.11.26  


2. כללי: 

2.1. תקנון זה מנוסח בלשון זכר לצרכי נוחות בלבד ופונה לשני המינים .
2.2. בכל מקרה של סתירה ו/או אי התאמה בין הוראות תקנון זה לבין פרסומים אחרים כלשהם בקשר עם התחרות,  תגברנה הוראות תקנון זה והן אשר תקבענה.
2.3. כותרות הסעיפים ניתנו לשם הנוחות בלבד ולא יינתן להן כל משקל בפרשנות התקנון.
2.4. עורכת התחרות רשאית עפ"י שיקול דעתה המוחלט לפרסם בתקשורת ו/או בעיתונות ו/או בכל אמצעי פרסום אחר מודעות ו/או פרסומים שונים בהם פרטים לגבי התחרות.
2.5. עורכת התחרות רשאית בכל עת, אך אינה חייבת, להעלות לאתר ו/או להוריד מהאתר תמונה כל שהיא לפי שיקול דעתה המוחלט והבלעדי וזאת מבלי שתוטל עליה אחריות כלשהי כלפי המשתתפים בתחרות ו/או הגולשים באתר ו/או לכל אדם אחר ו/או העתקה או צילום תמונה שפורסמה באתר.
2.6. עורכת התחרות רשאית להפסיק בכל עת, ולאלתר, מכל סיבה שהיא, לפי שיקול דעתה המוחלט והבלעדי, את התחרות, כולה או כל חלק ממנה, ו/או לשנות את תנאיה ו/או מועדיה, בהודעה אשר תתפרסם באתר ו/או בכל אמצעי פרסומי אחר. מוסכם כי הודעה כאמור תשמש הודעה מספיקה והולמת והמשתתפים מוותרים על כל טענה בנוגע לסיום או שינוי תנאי התחרות כאמור ו/או לעניין מסירת הודעות כאמור.
2.7. במקרה של הפרת תנאי תחרות זו ו/או הפרת תקנון זה  באופן שנועד לעקוף את תנאי תקנון זה ו/או זכייה תוך חשש לביצוע מעשה של מרמה, עבירה או בחוסר תום לב (להלן- "השתתפות בתחרות במרמה") רשאית עורכת התחרות בכפוף לשיקול דעתה הבלעדי, לפסול את המשתתף, בלא מתן הודעה כלשהי ולשלול את זכותו לקבלת הפרס ו/או להעבירו למשתתף אחר שהגיע למקום הבא אחריו אף אם היה אותו משתתף היה זוכה אף ללא אותו מעשה. המשתתף בתחרות מצהיר כי ידוע לו שעורכת התחרות ו/או הבאים מטעמה אינם חסינים מפני השתתפות בתחרות במרמה ולא תהיינה לו כל  טענה ו/או תביעה ו/או דרישה בגין זאת כנגד עורכת התחרות ו/או הבאים מטעמה.


3. הצהרות המשתתף:

[bookmark: _Hlk133505324]המשתתף ו/או הורי המשתתף ו/או האפוטרופוסים הטבעיים ו/או החוקיים שלו, בהתאם למקרה, מסכימים מאשרים ומצהירים כי קראו את התקנון וכי הם מוכנים לקבל עליהם את כל הוראותיו–וכי הם מסכימים  לפרסום שמו ופרטיו של המשתתף/הקטין, התמונה   שהועלתה על ידו באתר ו/או את דבר זכייתו בתחרות, באתר ו/או בכל אמצעי התקשורת ו/או בכל אמצעי פרסומי אחר, לפי שיקול דעתה הבלעדי של עורכת התחרות.

 
4. כללי המשחק:

4.1. על המשתתפים  המעוניינים להשתתף בתחרות למלא את הטופס המקוון ולהעלות בלינק שלהלן תמונות  עם מסר בנושא  התקווה ובניית חוסן אישי וקולקטיבי . התמונות יועלו בצירוף טקסט באורך של עד פיסקה – 6 משפטים המפרט את הסיפור שמאחורי התמונה  – איזה   תמונה בחר לצלם   ומה המסר שהוא רוצה להעביר.  
              למען הסר ספק, מובהר כי משתתף אשר ימלא את פרטיו באופן חלקי ו/או שגוי ו/או חסר 
              יפסל מכל השתתפות בתחרות ולא יהיה זכאי לקבלת הפרס.
4.2. המשתתף יעלה לאתר צילום בהתאם לנושא התחרות. 
4.3. המשתתפים מתחייבים לפרסם אך ורק תמונות העונות על כללי התחרות ושאינם: בלתי הולמים, פוגעים בזכות של אדם אחר, בלתי חוקיים, מאיימים, מוציא דיבה ו/או לשון הרע, מכיל תועבה, פורנוגרפיה, גזענות או כל תמונה אחרת הפוגעת בצנעת הפרט ו/או הכלל וכן שעלולה לפגוע ברגשות הגולשים ו/או הציבור  ו/או עולה כדי הפרת זכויות יוצרים ו/או הפרה אחרת של החוק .
4.4. מתוך כל התמונות שיישלחו לעיריית כפר סבא  על ידי המשתתפים, יזכה המשתתף הראשון בכל קטגוריה שיקבל מהועדה המקצועית את דירוג הנקודות הגבוה ביותר לפי הקריטריונים שלהלן: איכות הצילום, זווית הצילום, יצירתיות, מקוריות, בהירות המסר, הצגה ברורה של הערך שלו מייחסים את הצילום וייחודיות הסיפור. 


1.1. הזוכים בתחרות

1.1.1. [bookmark: _Hlk127193051]המשתתף שהצילום שלו יקבל את הניקוד הגבוה ביותר על ידי חברי הוועדה המקצועית יוכרז כזוכה.
1.1.2. בתוך מספר ימים מתום תקופת התחרות יתפרסמו בכל אמצעי פרסום (לפי שיקול דעת העירייה)  שמם של  שני הזוכים בתחרות במקום הראשון  והשני. 

2. הפרס

2.1.1. הזוכה במקום הראשון  והשני יזכו במצלמת פולארויד וכן פרסום התמונות הזוכות באמצעי המדיה השונים לפי שיקול דעתה הבלעדי  של העירייה.
2.1.2. הפרס הינו אישי לזוכה אשר הוכרז כזוכה בתחרות, בהתאם לפרטיו שמולאו באתר ואינו ניתן להסבה ו/או להחלפה ו/או להמרה בשווה כסף ו/או להמחאה לצדדים שלישיים כלשהם.
2.1.3. לעורכת התחרות אין ולא תהיה כל אחריות מכל מן וסוג שהוא בקשר עם הפרס, תוקפו, טיבו ואיכותו של הפרס.
2.1.4. לעורכת התחרות שמורה הזכות להוסיף /או לגרוע ו/או לשנות את הפרסים המתוארים לעיל ולהציע פרסים חלופיים במקום לפי שיקול דעתה הבלעדי.
2.1.5. עורכת התחרות רשאית לעכב ו/או לבטל את זכייתו של זוכה בפרס בכל אחד מהמקרים הבאים:
2.1.5.1. חשש לאי תקינות ו/או זיוף ו/או מרמה בקשר לזכאותו של הזוכה לפרס.
2.1.5.2. כל סיבה אחרת אשר יש בה, על פי דין ו/או על פי תקנון זה, לעכב ו/או לבטל את מסירת הפרס ו/או לממשו.
2.1.6. הודעה לזוכה תימסר באמצעות מייל אישי. הזוכים יוזמנו לקבלת פרסי הזכייה במשרדי העירייה עד כחודש מיום ההודעה על הזכייה. במקרה בו הזוכה לא יגיב למסר שנשלח עד לתקופה של 15 יום- עיריית כפר סבא רשאית לבטל את זכייתו ו/או להעביר את הפרס לתמונה הבאה בתור שזכתה בניקוד גבוה. 
  
3. פטור מאחריות:

3.1. המשתתף מצהיר בזאת, כי אין לו, ולא תהיה לו ו/או לכל הבא בשמו או מטעמו, כל טענה ו/או דרישה ו/או תביעה כלפי עורכת התחרות ו/או מנהליה ו/או עובדיה ו/או מי מטעמה, בין היתר, בכל הקשור והמתייחס לתחרות ו/או לפרסים. המשתתף מצהיר בזאת, כי התחייבותו זו הנה בלתי חוזרת ובלתי ניתנת לביטול או לשינוי בלא יוצא מהכלל ובמידה המרבית המותרת על פי דין.
3.2. ההשתתפות בתחרות זו הינה באחריותו הבלעדית והמלאה של המשתתף בה.
3.3. התחרות נסמכת, בין היתר, על אמצעי מחשוב ותוכנות מחשב שאינן בבעלות ו/או בשליטת עיריית כפר סבא, ואשר אינן חסינות מכל טעות או תקלה ולמשתתף בתחרות לא תהיה כל טענה ו/או תביעה ו/או דרישה בקשר לכך כלפי עורכת התחרות. עורכת התחרות תעשה כמיטב יכולתה כדי שהתחרות תקוים ללא תקלה, שגיאה, נפילה או טעות כאמור.
3.4. מבלי לגרוע מכלליות האמור, מוצהר בזה במפורש כי השתתפות בתחרות הינה לצורכי שעשוע, וכי עלולות ליפול טעויות בתחרות, וכי בכל מקרה ההשתתפות בתחרות לא תקים למשתתף כל עילה, טענה או תביעה הקשורה במישרין או בעקיפין עם התחרות, ניהולה, תוצאותיה ו/או כל הכרוך בה.
3.5. עורכת התחרות ו/או מנהליה ו/או עובדיה ו/או כל מי מטעמה, אינם אחראים בכל צורה שהיא לגבי תקלות כלשהן, עקב ביצוע לקוי של השירותים הקשורים בספקי שירותים, או עקב גורמים שאינם תלויים בה.

הריני/ו מאשר/ים: 
(  ) קראנו בעיון רב את תקנון ההשתתפות בתחרות (ובמקרה של קטין - הורי המשתתף ו/או האפוטרופוסים הטבעיים ו/או החוקיים שלו) ואנו מבינים, מסכימים ומאשרים את התקנון.
